《乳燕飞（寿干官）》
清代·刘克壮

风流八十，是人间妆点，孩儿眉额。再著三星添上面，又是一般额特。且置零头，举将成数，算起君须识。从今十倍，恰当彭祖八百。

更把百倍添来，壮椿身世，又十头添撇。况迈非熊年纪在，管取方来勋业。子既生孙，孙还又子，堆几床牙笏。瑶池会宴，饱看几度桃实。

作者简介：（1609—1652）清湖北黄冈人，字克猷，一字稚川。顺治六年一甲一名进士，授修撰。博综群籍，精制举文。有《屺思堂集》。